CELEX: 32005R0266
Language: et
Date: 2005-02-17
Title: Komisjoni määrus (EÜ) nr 266/2005, 17. veebruar 2005, teatavate kaupade klassifitseerimise kohta kombineeritud nomenklatuuris

18.2.2005   
            
            
               ET
            
            
               Euroopa Liidu Teataja
            
            
               L 47/3
            
         
      KOMISJONI MÄÄRUS (EÜ) nr 266/2005,
   17. veebruar 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1989/2004 (ELT L 344, 20.11.2004, lk 5).
   
      (2)  EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.
   
      LISA
      
                  Kauba kirjeldus
               
               
                  Klassifikatsioon
                  CN-kood
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Varbaid ja jalapäkka katvad nahast jalatsid, mis jätavad kanna ja üle poole pöiast vabaks ning millel on tekstiilriidega vooderdatud nahast pealsed, nahast välistallad ja sisetallad pikkusega alla 24 cm. Sussi hoiavad jalas kaks kannatagust kummipaela.
                  (rütmivõimlemise suss)
                  (Vt foto nr 633 A ja 633 B) (1)
                  
               
               
                  6403 59 91
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 64 märkuse 3 punktiga b ning CN-koodide 6403, 6403 59 ja 6403 59 91 sõnastusega.
                  Kombineeritud nomenklatuuri klassifitseerimise üldreegli 1 kohaldamisel tähistab termin “välistald” muu hulgas rubriigis 6403 jalatsi seda osa, mis kandmisel maapinnaga kokku puutub. Vt ka harmoneeritud süsteemi selgitavad märkused, grupp 64, üldosa, punkt C.
                  Kuna rütmivõimlemises tohib maapinnaga kontaktis olla üksnes jalapäkk, on vastav jalatsiosa ainus, mis kandmisel maapinnaga kokku puutub, seega võib seda pidada grupi 64 mõistes “välistallaks”. Toote objektiivsete iseärasuste (nt lõige ja materjal) tõttu ei saa seda kasutada muu kui rütmivõimlemise jalatsina.
               
            
         
      
         
      
         (1)  Fotod on üksnes illustratsiooniks.